రికీ పాంటింగ్

రికీ పాంటింగ్ (ఆంగ్లం: Ricky Ponting; 1974 డిసెంబరు 19) ఒక ఆస్ట్రేలియన్ మాజీ క్రికెటర్. బ్యాటింగ్‌ దిగ్గజం, మాజీ కెప్టెన్‌, క్రికెట్ కోచ్, వ్యాఖ్యాత. 

ప్రస్తుతం భారత టీ20 మెగా లీగ్‌లో ఢిల్లీ జట్టుకు హెడ్‌ కోచ్‌గా వ్యవహరిస్తున్న రికీ పాంటింగ్ 1999 నుంచి 2007 వరకు ప్రపంచకప్‌లో వరుస విజయాలు సాధించిన ఆస్ట్రేలియా జట్టులో భాగస్వామి. 2006, 2009లో ఆయన నేతృత్వంలో ఆసీస్‌ వరుసగా రెండు సార్లు ఛాంపియన్‌ ట్రోఫీ సాధించింది. 

రికీ పాంటింగ్ ఆస్ట్రేలియా జాతీయ జట్టుకు 2004 నుండి 2011 మధ్య టెస్ట్ క్రికెట్‌లో, 2002 నుండి 2011 మధ్య వన్డే ఇంటర్నేషనల్స్ లో కెప్టెన్‌గా ఉన్నాడు. అంతర్జాతీయ క్రికెట్ చరిత్రలో 324 మ్యాచ్‌లలో 220 విజయాలతో అత్యంత విజయవంతమైన కెప్టెన్ గా ఆయన నిలిచాడు. 67.91% గెలుపు రేటుతో అత్యుత్తమ బ్యాట్స్‌మెన్‌గా ఆయన రికార్డు సాధించాడు. 2006 డిసెంబరులో 50 సంవత్సరాల పాటు టెస్ట్ బ్యాట్స్‌మెన్ సాధించిన అత్యధిక రేటింగ్‌ను రికీ పాంటింగ్ చేరుకున్నాడు. అయితే 2017 డిసెంబరులో స్టీవ్ స్మిత్ దీనిని అధిగమించాడు. అంతర్జాతీయ సెంచరీల సంఖ్య ప్రకారం క్రికెటర్ల జాబితాలో సచిన్ టెండూల్కర్, విరాట్ కోహ్లీ తర్వాత స్థానంలో ఆయన నిలిచాడు.

 వ్యక్తిగత జీవితం 
1974 డిసెంబరు 19న టాస్మానియాలోని లాన్సెస్టన్‌లో రికీ పాంటింగ్ జన్మించాడు. గ్రేమ్, లోరైన్ పాంటింగ్‌ల నలుగురు పిల్లలలో అతను పెద్దవాడు. గ్రేమ్ క్లబ్ క్రికెటర్, ఆస్ట్రేలియన్ రూల్స్ ఫుట్‌బాల్ ఆటగాడు. లోరైన్ స్టేట్ వైగోరో (Vigoro) ఛాంపియన్.Richardson (2002), pp. 18–20. అతని మేనమామ గ్రెగ్ కాంప్‌బెల్ 1989, 1990లో ఆస్ట్రేలియా తరపున టెస్ట్ క్రికెట్ ఆడాడు. 

2002 జూన్లో తన చిరకాల స్నేహితురాలు, న్యాయ విద్యార్థి రియాన్నా కాంటర్‌ని వివాహం చేసుకున్నాడు. ఈ దంపతులకు ముగ్గురు పిల్లలు ఉన్నారు.

 కెరీర్‌లో అత్యుత్తమ ప్రదర్శనలు 
BattingScoreFixtureVenueSeasonTest257Australia v IndiaMCG, Melbourne2003ODI164South Africa v AustraliaWanderers Stadium, Johannesburg2006T20I98*New Zealand v AustraliaEden Park, Auckland2005FC257Australia v IndiaMCG, Melbourne2003LA164South Africa v AustraliaWanderers Stadium, Johannesburg2006T2098*New Zealand v AustraliaEden Park, Auckland2005

 రికార్డులు 

 2003లో ప్రపంచంలోని విస్డెన్ లీడింగ్ క్రికెటర్, అలాగే 2006లో ఐదుగురు విస్డెన్ క్రికెటర్లలో రికీ పాంటింగ్ ఒకడు.
 మైకేల్ క్లార్క్‌తో కలిసి 2004, 2006, 2007, 2009 నాలుగు సార్లు అలన్ బోర్డర్ మెడలిస్ట్‌గా రికీ పాంటింగ్ రికార్డు సృష్టించాడు.
 2003, 2004, 2007లలో ఆస్ట్రేలియా అత్యుత్తమ టెస్ట్ ఆటగాడిగా, 2002, 2007లలో ఆస్ట్రేలియా ఉత్తమ వన్డే అంతర్జాతీయ ఆటగాడిగా అవార్డును ఆయన గెలుచుకున్నాడు.
 అప్పటికి ఆఫ్ఘనిస్తాన్, ఐర్లాండ్‌లకు టెస్ట్ హోదా రాని కారణంగా మినహాయిస్తే అన్ని టెస్ట్ ఆడే దేశాలపై ODI క్రికెట్‌లో సెంచరీలు సాధించిన మొదటి బ్యాట్స్‌మన్ అతడు.
 షేన్ వాట్సన్‌తో కలిసి రికీ పాంటింగ్ ICC ఛాంపియన్స్ ట్రోఫీలో ఏ వికెట్‌కైనా అత్యధిక భాగస్వామ్యం (రెండో వికెట్‌కు 252 నాటౌట్) గా నిలిచాడు.
 భారత్‌పై రికీ పాంటింగ్ సాధించిన 242 పరుగుల స్కోరు ఓడిపోయిన కారణంగా అత్యధిక వ్యక్తిగత టెస్ట్ ఇన్నింగ్స్.
 ఆయన 2004, 2006, 2007, 2009లో క్రికెట్ ఆస్ట్రేలియా (CA) చేత అలన్ బోర్డర్ మెడల్‌ను అందుకున్నాడు.
 ఆయన 2021లో ఆస్ట్రేలియా పోస్ట్ లెజెండ్ ఆఫ్ క్రికెట్‌గా ఎంపికయ్యాడు.

 ఇవి కూడా చూడండి 

 రికీ పాంటింగ్ అంతర్జాతీయ క్రికెట్ సెంచరీల జాబితా

 మూలాలు 

వర్గం:1974 జననాలు
వర్గం:అలన్ బోర్డర్ మెడల్ విజేతలు
వర్గం:ఆస్ట్రేలియా వన్డే క్రికెట్ క్రీడాకారులు
వర్గం:ఆస్ట్రేలియా క్రికెట్ కెప్టెన్లు
వర్గం:ఆస్ట్రేలియా టెస్ట్ క్రికెట్ క్రీడాకారులు
వర్గం:క్రికెట్ వ్యాఖ్యాతలు
వర్గం:ICC వరల్డ్ XI వన్ డే ఇంటర్నేషనల్ క్రికెటర్లు
వర్గం:ఇంటర్నేషనల్ క్రికెట్ కౌన్సిల్ క్రికెటర్ ఆఫ్ ది ఇయర్
వర్గం:కోల్‌కతా నైట్ రైడర్స్ క్రికెటర్లు
వర్గం:ముంబయి ఇండియన్స్ క్రికెటర్లు
వర్గం:ఆఫీసర్స్ ఆఫ్ ది ఆర్డర్ ఆఫ్ ఆస్ట్రేలియా
వర్గం:క్రికెట్ కోచ్‌లు